భారత దేశము
రెండవ సహస్రాబ్ది మధ్యల, పోర్చుగల్, ఫ్రాన్స్, ఇంగ్లండు వంటి ఐరోపా రాజ్యాలు వ్యాపారం చేసే తలంపుతో భారతదేశం వచ్చి, చిన్న చిన్న రాజ్యాలుగా ఉన్న ఇక్కడి పరిస్థితి గమనించి, ఆక్రమించుకున్నారు. బ్రిటిషు ఈస్ట్ ఇండియా కంపెనీపై 1857లో జరిగిన విఫల తిరుగుబాటు (ఇదే, ప్రఖ్యాతి గాంచిన ప్రథమ స్వాతంత్ర్య సమరం) తరువాత, భారతదేశంలోని అధిక భాగం బ్రిటిషు సామ్రాజ్యం కిందకు వచ్చింది. జాతిపిత మహాత్మా గాంధీ నాయకత్వంలో జరిగిన సుదీర్ఘ స్వాతంత్ర్య సమరం ఫలితంగా 1947 ఆగష్టు 15న భారతదేశానికి స్వతంత్రం సిద్ధించింది. 1950 జనవరి 26న సర్వసత్తాక, ప్రజాస్వామ్య, గణతంత్ర రాజ్యంగా ఏర్పడింది.
భారతదేశ ఆర్ధిక వ్యవస్థ
భారతదేశ ఆర్ధిక చరిత్రను ముఖ్యంగా మూడు కాలాలుగా విభజించవచ్చు, మొదటిగా 17వ శతాబ్దం వరకు వున్న వలసలకి ముందు కాలం. ఆంగ్లేయులు వలస పోయి వేరొక చోట స్థిర నివాసం ఏర్పరుచుకోవటం వలన వలసల కాలం 17వ శతాబ్దంలో మొదలయ్యి, 1947లో వచ్చిన స్వతంత్రంతో అంతం అయ్యింది. మూడవ కాలం 1947లో స్వతంత్రం వచ్చిన దగ్గర నుండి మొదలయ్యి ఇప్పటి వరకు కొనసాగుతున్నది.